Official Journal L 019 , 25/01/1996 P. 0039 - 0040



ROZHODNUTIE KOMISIE z 10. januára 1996 stanovujúce kritériá na zápis a registráciu domácich nepárnokopytníkov (equidae) do plemenných kníh na plemenárske účely (Text s významom pre EHP) (96/78/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 90/427/EHS z 26. júna 1990 o zootechnických a genealogických podmienkach, podľa ktorých sa riadi obchod s domácimi nepárnokopytníkmi (equidae)1v rámci spoločenstva, a najmä na jej článok 4 (2) b), keďže podľa článku 4 (2) b) smernice 90/427/EHS by sa mali ustanoviť zosúladené kritériá na zápis domácich nepárnokopytníkov (equidae) do plemenných kníh; keďže je preto potrebné ustanoviť kritériá na zápis domácich nepárnokopytníkov (equidae) do plemenných kníh na plemenárske účely; keďže pred zápisom do plemenných kníh sa musia splniť presné podmienky týkajúce sa rodokmeňa a identifikácie; keďže plemenná kniha by mala byť rozdelená do rôznych častí tak, aby sa z nej určité typy zvierat nevylúčili; keďže opatrenia ustanovené v tomto rozhodnutí sú v súlade so stanoviskom Stáleho výboru pre zootechniku, PRIJALA TOTO ROZHODNUTIE: Článok 1 1. Aby domáci nepárnokopytník (equidae) bol oprávnený na zápis do plemennej knihy, musí: pochádzať od rodičov zaznamenaných v tej istej časti plemennej knihy svojho plemena a mať pôvod, ktorý spĺňa štatút uvedenej plemennej knihy, byť identifikovaný ako žriebä pod matkou podľa štatútu plemennej knihy pri predložení minimálne pripúšťacieho lístka. 2. Ako výnimka z prvej zarážky odseku 1 sa zviera môže zaznamenať do hlavnej časti s cieľom účasti na programe medziplemenného kríženia, ktorý schválila organizácia alebo združenie podľa štatútu uvedenej plemennej knihy. V programe medziplemenného kríženia by sa mali uvádzať plemená, ktoré sa ho môžu zúčastniť. Článok 2 1. Hlavná časť plemennej knihy sa môže rozdeliť v súlade s č. 3 b) piata zarážka prílohy k rozhodnutiu Komisie 92/353/EHS2, ktoré stanovuje kritériá na schvaľovanie alebo uznávanie organizácií a združení, ktoré vedú alebo zakladajú plemenné knihy na registrované equidae do niekoľkých tried podľa vlastností zvieraťa. Iba equidae spĺňajúce kritériá ustanovené v článku 1 sa môžu zapísať do jednej z týchto tried. 2. V prípade, že plemenná kniha zahŕňa v hlavnej časti niekoľko tried, zviera z inej plemennej knihy sa zapíše do tej triedy plemennej knihy, ktorej kritériá spĺňa. Článok 3 1. Organizácia alebo združenie, ktoré vedie plemennú knihu, môže rozhodnúť, že zviera, ktoré nespĺňa kritériá ustanovené v článku 1, sa môže zapísať do pomocnej časti uvedenej plemennej knihy. Zviera musí spĺňať nasledujúce požiadavky: - byť označené v súlade so štatútom plemennej knihy, - na základe ohodnotenia spĺňať plemenný štandard spĺňajúci normu chovu, - mať minimálnu výkonnosť ustanovenú štatútom plemennej knihy. 2. Organizácia alebo združenie by mali stanoviť pravidlá umožňujúce, aby sa potomstvo takýchto zvierat zapísalo do hlavnej časti. Článok 4 Toto rozhodnutie je adresované členským štátom. V Bruseli 10. januára 1996 Za Komisiu Franz FISCHLER člen Komisie 1 Ú. v. ES L 224, 18.8.1990, s. 55. 2 Ú. v. ES L 192, 11.7.1992, s. 63.